CELEX: 32016R0238
Language: ro
Date: 2016-02-19 00:00:00
Title: Regulamentul (UE) 2016/238 al Comisiei din 19 februarie 2016 de modificare a anexei la Regulamentul (UE) nr. 579/2014 de acordare a unei derogări de la anumite dispoziții ale anexei II la Regulamentul (CE) nr. 852/2004 al Parlamentului European și al Consiliului în ceea ce privește transportul maritim al uleiurilor și al grăsimilor lichide (Text cu relevanță pentru SEE)

20.2.2016   
            
            
               RO
            
            
               Jurnalul Oficial al Uniunii Europene
            
            
               L 45/1
            
         REGULAMENTUL (UE) 2016/238 AL COMISIEI
   din 19 februarie 2016
   de modificare a anexei la Regulamentul (UE) nr. 579/2014 de acordare a unei derogări de la anumite dispoziții ale anexei II la Regulamentul (CE) nr. 852/2004 al Parlamentului European și al Consiliului în ceea ce privește transportul maritim al uleiurilor și al grăsimilor lichide
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (1), în special articolul 13 alineatul (2),
   întrucât:
   
               (1)
            
            
               Regulamentul (UE) nr. 579/2014 al Comisiei (2) prevede o derogare de la dispozițiile punctului 4 din capitolul IV al anexei II la Regulamentul (CE) nr. 852/2004 în ceea ce privește transportul pe nave maritime al uleiurilor și al grăsimilor lichide („uleiuri sau grăsimi”) destinate consumului uman sau care pot fi utilizate în acest scop, în anumite condiții.
            
         
               (2)
            
            
               Condițiile respective se referă la echipamentul și la practicile de navigație, precum și la anumite criterii referitoare la substanțele care pot să fi fost transportate pe o navă maritimă ca încărcătură anterioară. Substanțele care îndeplinesc criteriile menționate sunt enumerate în anexa la Regulamentul (UE) nr. 579/2014 (lista încărcăturilor anterioare acceptabile).
            
         
               (3)
            
            
               În cadrul listei încărcăturilor anterioare acceptabile, rubrica combinată „soluție de nitrat de amoniu și soluție de azotat de calciu (CN-9) și sarea dublă a acestora” nu descrie în mod adecvat încărcătura, ceea ce le creează confuzii navlositorilor. Prin urmare, lista încărcăturilor anterioare acceptabile ar trebui modificată, pentru a reflecta celelalte forme ale azotatului de calciu, cum ar fi nitratul de calciu amoniu, azotatul de calciu (II) dihidrat și azotatul de calciu tetrahidrat. Toate aceste forme au un profil de pericol identic și diferă doar prin cantitatea de apă de cristalizare pe care o conțin moleculele lor.
            
         
               (4)
            
            
               Grupul științific pentru contaminanții din lanțul alimentar din cadrul Autorității Europene pentru Siguranța Alimentară, în cadrul celei de a 68-a reuniuni (3), a confirmat că aceste forme diferite ale soluțiilor de azotat de calciu diferă doar prin numărul de hidratare și a conchis că prezența lor nu are niciun impact asupra proprietăților toxicologice și asupra reactivității chimice comparativ cu substanțele menționate inițial în rubrica combinată.
            
         
               (5)
            
            
               Prin urmare, este necesară modificarea listei încărcăturilor anterioare acceptabile din anexa la Regulamentul (UE) nr. 579/2014.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 579/2014 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 139, 30.4.2004, p. 1.
   
      (2)  Regulamentul (UE) nr. 579/2014 al Comisiei din 28 mai 2014 de acordare a unei derogări de la anumite dispoziții ale anexei II la Regulamentul (CE) nr. 852/2004 al Parlamentului European și al Consiliului în ceea ce privește transportul maritim al uleiurilor și al grăsimilor lichide (JO L 160, 29.5.2014, p. 14).
   
      (3)  Minutele celei de a 68-a reuniuni plenare a Grupului științific pentru contaminanții din lanțul alimentar (EFSA/CONTAM/2330) sunt disponibile la http://www.efsa.europa.eu/en/events/event/141125b-m.pdf
   
      ANEXĂ
      Anexa la Regulamentul (UE) nr. 579/2014 se modifică după cum urmează:
      
                  1.
               
               
                  În al 12-lea rând, rubrica combinată „soluție de nitrat de amoniu și soluție de azotat de calciu (CN-9) și sarea dublă a acestora” se înlocuiește cu următoarele rubrici separate:
                  
                              „Soluție de nitrat de amoniu
                           
                           
                              6484-52-2
                           
                        
                              Nitrat de calciu amoniu
                           
                           
                              15245-12-2”
                           
                        
            
                  2.
               
               
                  Sub al 13-lea rând (rubrica „soluție de clorură de calciu”), se inserează următoarele rubrici:
                  
                              „Azotat de calciu
                           
                           
                              10124-37-5
                           
                        
                              Azotat de calciu (II) dihidrat
                           
                           
                              35054-52-5
                           
                        
                              Azotat de calciu tetrahidrat
                           
                           
                              13477-34-4”